
Maatietopalvelu
Kyselyvastaus
Asiakirjan tunnus: KT1396
Päivämäärä: 10.7.2026
Julkisuus: Julkinen 

Ukraina / Ukrainan valtionrajan ylittäminen sotatilan aikana 
Ukraine / Crossing the Ukrainian border under martial law 

Kysymykset
1. Valtionrajan ylittämistä sekä maanpuolustusvelvoitteita koskeva lainsäädännöllinen viitekehys
2. Ulkomaille matkustaminen ja valtionrajan ylittäminen sotatilan aikana
3. Liikekallannepanon nojalla kutsuttavat kansalaiset
Questions
1. The legal framework governing the crossing of national borders and citizens’ defense obligations
2. Travelling abroad and crossing the national border under martial law
3. Citizens summoned under mobilization 

Tämä maatietovastaus on laadittu huomattavan nopeassa aikataulussa, joten sen sisältö ja käytetty lähdeaineisto ovat tavallista rajallisempia. Vastauksessa on käytetty sekä venäjän- että ukrainankielistä lähdeaineistoa, ja useat lähteenä käytetyt sivustot tarjoavat julkaisuistaan identtisen version sekä ukrainaksi että venäjäksi. Yksinomaan ukrainankielisiin lähteisiin on käytetty apuna DeepL-käännössovellusta[footnoteRef:1].  [1:  DeepL 2026.] 

Valtionrajan ylittämistä sekä maanpuolustusvelvoitteita koskeva lainsäädännöllinen viitekehys 
Ukrainan ministerineuvoston 27.1.1995 antamassa, viimeksi 15.5.2026 päivitetyssä päätöslauselmassa (nro 57) säädetään Ukrainan kansalaisten valtionrajan ylittämistä koskevista säännöistä.[footnoteRef:2] Päätöslauselmaa muokataan ja täydennetään säännöllisin väliajoin, viimeisin muutos ministerineuvoston antamaan päätöslauselmaan on tehty 15.5.2026, jolloin valtion rajan ylittämistä koskevat rajoitukset poistettiin kaikilta naisilta heidän yhteiskunnallisesta tai ammatillisesta asemastaan riippumatta.[footnoteRef:3]  [2:  Україна 27.1.1995 (päivitetty 15.5.2026).]  [3:  Україна 15.5.2026; The New Voice of Ukraine 20.5.2026; Ukrainian National News 15.5.2026.] 

Ottawan yliopiston ukrainalaistaustainen Ukrainan lainsäädäntöön erikoistunut tutkija mainitsee artikkelissaan, että Ukrainan asevelvollisuutta säätelevä lainsäädäntökehys pitää perustuslain määräysten lisäksi sisällään useita keskeisiä lakeja, kuten puolustuslain (Defense Law)[footnoteRef:4], lain siviilien osallistumisen varmistamisesta Ukrainan puolustukseen (Law on Ensuring the Participation of Civilians in the Defense of Ukraine)[footnoteRef:5], lain asevelvollisuudesta ja asepalveluksesta (Law on Military Duty and Military Service)[footnoteRef:6] sekä lain vaihtoehtoisesta palveluksesta (Law on Alternative Service)[footnoteRef:7]. Lisäksi asevelvollisuutta säädellään lukuisissa asetuksissa. Kaikki edellä mainitut lait ja asetukset yhdessä määrittelevät asepalveluksen suorittamista koskevat menettelytavat ja erittelevät, kenen kaikkien velvollisuutena on puolustaa valtion suvereniteettia ja alueellista koskemattomuutta.[footnoteRef:8] Esimerkiksi Venäjän Ukrainassa helmikuussa 2022 aloittaman täysimittaisen hyökkäyssodan alettua voimaan tullut laki siviilien osallistumisen varmistamisesta Ukrainan puolustukseen velvoittaa siviilit avustamaan maanpuolustuksessa. Sotilaspalvelusvelvollisuuden laiminlyönnistä seuraa joko hallinnollinen[footnoteRef:9] tai rikosoikeudellinen[footnoteRef:10] rangaistus.[footnoteRef:11] Lisäksi liikekannallepanosta ja liikekannallepanon asettamista velvoitteista säädetään erillisessä laissa[footnoteRef:12] (Law On Mobilization Preparation and Mobilization).[footnoteRef:13] [4:  Україна 1992 [päivitetty 25.3.2026]a.]  [5:  Україна 3.3.2022 [päivitetty 20.8.2024].]  [6:  Україна 1992 [päivitetty 25.3.2026]b.]  [7:  Україна 1992 [päivitetty 30.3.2021].]  [8:  Chernovol, Olha 23.7.2025; University of Ottawa [päiväämätön].]  [9:  Україна 1984 [päivitetty 23.3.2017].]  [10:  Україна 2001 [päivitetty 15.4.2026].]  [11:  Chernovol, Olha 23.7.2025.]  [12:  Liikekannallepanolakia päivitetään seuraavan kerran 31.7.2026 asetuksen 4712-IX nojalla (Україна 1993 [päivitetty 25.3.2026].)]  [13:  Україна 1993 [päivitetty 25.3.2026].] 

Maanpuolustusvelvollisuuksista ja asevelvollisuudesta säätävien ukrainankielisten lakien ja asetusten sekä Ukrainan rajan ylittämisestä säätävän ministerineuvoston päätöslauselman kattava läpikäyminen ei ole mahdollista tähän vastaukseen käytettävän ajan ollessa hyvin rajallinen. Medialähteissä on kuitenkin useita julkaisuja ja ohjeistuksia siitä, miten Ukrainan valtionrajan ylittämistä tällä hetkellä säädellään ja mitä asiakirjoja rajaa ylittävällä henkilöllä tulisi olla hallussaan. 
Ulkomaille matkustaminen ja valtionrajan ylittäminen sotatilan aikana
Ukrainan ja venäjän kielellä uutisoiva Fakty ICTV -sivuston (ven. Факты ICTV) 1.7.2026 tekemän julkaisun mukaan 18–60-vuotiaita miehiä koskevat ulkomaille matkustamisen säännöt eivät ole viime aikoina merkittävästi muuttuneet. Valtion rajan ylittämisestä sotatilan aikana säädetään liikekannallepanolaissa sekä ministerineuvoston antamassa päätöslauselmassa (nro 57).[footnoteRef:14] [14:  Факты ICTV 1.7.2026.] 

Kaikilla Ukrainan rajaa ylittävillä asevelvollisuusikäisillä 23–60-vuotiailla miehillä on oltava laillinen matkustusperuste sekä sotilasrekisteritodistus joko paperisena tai sähköisenä.[footnoteRef:15] Ukrainasta poistuvilla 23–60-vuotiailla miehillä on oltava: [15:  Факты ICTV 1.7.2026.] 

· voimassa oleva asevelvollisuusasiakirja;
· ajantasaiset tiedot sotilasrekisteristä ja liikekannallepanosta vastaavan sotilashallinnon rekisterissä (ven. Территориальный центр комплектования и социальной поддержки, ТЦК и СП; engl. Territorial Recruitment and Social Support Centers, TRSSCs)
· todistus palveluksen lykkäyksestä tai muusta laillisesta perusteesta matkustamiselle;
· ulkomaanpassi.[footnoteRef:16] [16:  Факты ICTV 1.6.2026; Факты ICTV 1.7.2026.] 

Ukrainan rajojen ulkopuolelle voivat poistua ne 23–60-vuotiaat, joilla on siihen laillinen peruste sekä vaadittavat asiakirjat. Maasta voivat poistua 23–60-vuotiaat miehet:
· hoitoa tai kuntoutusta ulkomailla tarvitsevat miehet;
· miehet, joiden perhetilanne täyttää lainsäädännössä määritellyt edellytykset maasta poistumiselle;
· opiskelijat, jatko-opiskelijat ja sotilasopiskelijat, jos heillä on maasta poistumiseen vaadittavat asianmukaiset asiakirjat;
· työnantajan varauksen saaneet asevelvolliset henkilöt ja kriittisillä aloilla toimivien yritysten edustajat;
· toimittajat, tiedotusvälineiden ja strategisen viestinnän alan työntekijät;
· vapaaehtoistyöntekijät, jotka kuljettavat humanitaarista apua tai tavaroita Ukrainan asevoimille;
· vammaisia tai jatkuvaa hoitoa tarvitsevia henkilöitä saattavat henkilöt;
· muut kansalaisryhmät, joilla on virallisesti vahvistetut perusteet maasta poistumiselle.[footnoteRef:17] [17:  Факты ICTV 1.6.2026] 

Asevelvollisten työntekijöiden varausta koskevat säännöt ja varauksen saaneiden henkilöiden ulkomaille matkustamisen ehdot on vahvistettu erillisessä asetuksessa (nro 1608).[footnoteRef:18] Varauksen saaneiden miesten tulee: [18:  Україна 8.12.2025.] 

· esittää maasta poistuessa voimassa oleva varausvahvistus;
· olla rekisteröityneenä erityisessä sotilasrekisterissä;
· olla rekisteröityneenä ajantasaisilla tiedoilla sotilasrekisteristä ja liikekannallepanosta vastaavan sotilashallinnon rekisterissä;
· esittää todistus ulkomaan virkamatkasta tai muu laillinen syy maasta poistumiseen.[footnoteRef:19] [19:  Факты ICTV 1.6.2026.] 

Tiedotusvälineiden, viestinnän ja strategisen viestinnän alalla työskenteleviin 23–60-vuotiaisiin miehiin sovelletaan edelleen erityistä rajanylitysmenettelyä, josta säädetään hallituksen asetuksessa nro 1509.[footnoteRef:20] He voivat olla poissa maasta enimmillään 60 vuorokautta ja maasta poistuessa heidän on ilmoitettava arvioitu paluupäivä sekä rajanylityspaikka.[footnoteRef:21] [20:  Факты ICTV 1.6.2026.]  [21:  Факты ICTV 1.7.2026.] 

Ilman erityisiä vaatimuksia Ukrainasta voivat poistua (tilanne kesäkuussa 2026):
· 18–22-vuotiaat miehet, joilla on asevelvollisuusrekisteröintitodistus;
· 60 vuotta täyttäneet kansalaiset;
· asevelvollisuusrekisteristä poistetut henkilöt;
· asepalvelukseen kelpaamattomat miehet, joiden status on virallisesti vahvistettu.[footnoteRef:22] [22:  Факты ICTV 1.6.2026; Факты ICTV 1.7.2026.] 

· naiset, heidän yhteiskunnallisesta tai ammatillisesta asemastaan riippumatta.[footnoteRef:23] [23:  Україна 15.5.2026; The New Voice of Ukraine 20.5.2026; Ukrainian National News 15.5.2026.] 

Fakty ICTV -sivustolla mainitaan, että voimassa olevan, esimerkiksi elatusmaksu-, sakko-, velka- tai muuhun täytäntöönpanomenettelyyn perustuvan maastapoistumisrajoituksen voi tarkistaa ennen rajalle saapumista Ukrainan rajavartiolaitoksen sähköisestä palvelusta. Sotatilan vuoksi 18–60-vuotiaille miehille ministerineuvoston päätöslauselman (nro 57) perusteella asetettu mahdollinen maastapoistumiskielto tarkastetaan erillisten sääntöjen mukaisesti eikä se näy rajavartiolaitoksen sähköisessä palvelussa.[footnoteRef:24] Jos tiedot kutsuntaikäisten, asevelvollisen ja reserviläisten yhtenäisessä sähköisessä Oberih-rekisterissä[footnoteRef:25], Oberih-rekisterin tietojen tarkasteluun ja päivittämiseen käytettävässä Reserve+-mobiilisovelluksessa[footnoteRef:26] tai muissa asiakirjoissa eivät täsmää, miehen ulkomaanmatka voidaan evätä, vaikka muodolliset perusteet olisivatkin olemassa.[footnoteRef:27] Ukrainan oikeuskäytännöistä uutisoiva Sud.ua-sivusto toteaa 9.7.2026 tehdyssä julkaisussa, että Oberih-rekisteriin on päätynyt myös virheellistä tietoa, esimerkiksi laittomia etsintäkuulutusilmoituksia ja alueellisten värväyskeskusten (Territorial Recruitment Centers, TRC) menettelyvirheitä, joista on tehty lukuisia valituksia tuomioistuimiin.[footnoteRef:28] [24:  Факты ICTV 1.7.2026.]  [25:  Oberih tai Oberig (ukr. Оберіг) on kutsuntaikäisten, asevelvollisen ja reserviläisten yhtenäinen sähköinen rekisteri (Міністерство оборони України 2026a).]  [26:  Reserve+ (ukr. Резерв+) on kutsuntaikäisille, asevelvollisille ja reservissä oleville henkilöille tarkoitettu mobiilisovellus, jonka kautta henkilö pääsee tarkastelemaan ja päivittämään Oberih-rekisterissä olevia tietoja (Міністерство оборони України 2026b).]  [27:  Факты ICTV 1.6.2026; Факты ICTV 1.7.2026; Міністерство оборони України 2026a; Міністерство оборони України 2026b.]  [28:  Sud.ua 9.7.2026.] 

Ukrainan viranomaisten ylläpitämän Visit Ukraine -sivuston huhtikuussa 2026 tekemän julkaisun mukaan rajavartiolaitos on ollut vuoden 2026 aikana entistä tarkempi maastapoistumistarkastuksissa, ja erityisesti sähköisiä rekisteritietoja tarkistetaan aktiivisesti. Lisäksi rajalla kiinnitetään erityistä huomiota asevelvollisuusrekisteritietojen paikkansapitävyyteen ja ajantasaisuuteen. Jos tiedot eivät ole ajan tasalla tai puuttuvat sähköisistä rekistereistä, se voi johtaa lisätarkastuksiin tai jopa maastapoistumisen epäämiseen. Useimmiten maastapoistumisen epääminen ei johdu siitä, ettei henkilöllä olisi oikeutta lähteä maasta, vaan puutteista tai riittämättömistä todisteista matkan perusteista. Jotkin maastapoistumiset katsotaan väliaikaiseksi ja mikäli henkilö ei palaa ennakkoilmoituksen mukaisesti takaisin maahan, saattaa hänelle koitua ongelmia myöhemmin.[footnoteRef:29] [29:  Visit Ukraine 10.4.2026.] 

Liikekallannepanon nojalla kutsuttavat kansalaiset
Ukrainalainen UNIAN-uutissivusto toteaa 30.6.2026 tehdyssä julkaisussa, että sotatila ja liikekannallepano jatkuvat Ukrainassa edelleen. Liikekannallepanon aikana voimassa olevat kutsuntasäännöt ovat voimassa entisellään. Liikekannallepanolain nojalla kaikki 18–60-vuotiaat asevelvolliset miehet ovat palvelukseen kutsuttavia. Kutsuntaikäisiksi katsotaan kaikki alle 25-vuotiaat miehet, jotka eivät ole suorittaneet pakollista varusmiespalvelusta eivätkä kuulu reserviin. Periaatteessa myös alle 25-vuotias mies voidaan kutsua asepalvelukseen liikekannallepanon nojalla, jos hän on jo suorittanut pakollisen asepalveluksen tai hänellä on sotilaskoulutusta. Käytännössä 25 vuotta on kuitenkin tosiasiallinen alaraja liikekannallepanon nojalla palvelukseen kutsumiselle.[footnoteRef:30] Tällä hetkellä liikekannallepanon nojalla palvelukseen voidaan kutsua: [30:  УНИАН 30.6.2026.] 

· 25–60-vuotiaat miehet, joilla ei ole aiempaa sotilaskokemusta, edellyttäen että heillä ei ole terveysongelmia tai lykkäystä tai vapautusta palveluksesta;
· 18–60-vuotiaat miehet, jotka ovat jo suorittaneet asepalveluksen tai joilla on asevelvollisen asema, mukaan lukien reserviupseerit – jos heidät on todettu palveluskelpoisiksi eikä heillä ole lykkäystä palveluksesta;
· kansalaiset, jotka on aiemmin poistettu asevelvollisuusrekisteristä terveydellisistä syistä, mutta jotka on myöhemmin todettu palveluskelpoisiksi lääketieteellisen komitean päätöksellä, sekä aiemmin rajoitetusti palveluskelpoisiksi luokitellut henkilöt (status on sittemmin lakkautettu), jos lääketieteellisen komitea hyväksyy heidät palvelukseen.[footnoteRef:31] [31:  УНИАН 30.6.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

